wannaphong/clean_thaiwikipedia huggingface dataset:
# อภิญญา ศิริชนะ
อภิญญา ศิริชนะ นักจัดรายการวิทยุ และผู้ประกาศข่าวสถานีวิทยุโทรทัศน์แห่งประเทศไทย กรมประชาสัมพันธ์ เสียชีวิตด้วยโรคมะเร็งปอด

 ผลงาน 

 การศึกษา 
 ปริญญาตรีศิลปศาสตรบัณฑิต นิเทศศาสตร์การประชาสัมพันธ์ มหาวิทยาลัยราชภัฏเชียงใหม่

 การทำงาน 
 ผู้ประกาศข่าวที่สำนักข่าว INN เมื่อปี พ.ศ. 2532 เป็นเวลา 5 ปี 	 
 ผู้ดำเนินการรายการวิทยุทาง สวพ.91
 จัดรายการข่าวช่วงเช้าทางคลื่น 96.0 MHz. ของบริษัทมีเดีย พลัส
 พิธีกรรายการ "กฎหมายคลายปัญหา" ทาง UTV
 ผู้ดำเนินรายการเพลงไทย-สากลทาง 99.5 MHz. ของบริษัทมีเดีย พลัส
 ผู้ดำเนินรายการทางสถานีวิทยุ 89.5 สวีทเอ็ฟเอ็ม
 ดำเนินรายการวิทยุ FM 101 Newschannel รายการ 101 องศา-ข่าว
 ผู้ดำเนินรายการทันข่าวเช้านี้ จันทร์-ศุกร์ เวลา 06.00-08.00 น. สถานีวิทยุโทรทัศน์แห่งประเทศไทย กรมประชาสัมพันธ์ ร่วมกับ อริศรา กำธรเจริญ  กรุณา บัวคำศรี สุภัทรภรณ์ นามปิติ
 ผู้ประกาศข่าวภาคค่ำ จันทร์-ศุกร์ เวลา 18.30-20.30  น. สถานีวิทยุโทรทัศน์แห่งประเทศไทย กรมประชาสัมพันธ์ ร่วมกับ ธิตินันท์ รัตนสุคนธ์ 
 ผู้ดำเนินรายการ คนไทยตัวอย่าง
 ผู้ประกาศข่าวทาง UBC NEWS 07
# ความผิดปกติทางความประพฤติ
โรคความผิดปกติทางพฤติกรรม (Conduct Disorder หรือ CD) เป็น ความผิดปกติทางจิต ที่วินิจฉัยในช่วงวัยเด็กหรือวัยรุ่น โดยแสดงออกผ่านรูปแบบพฤติกรรมที่ซ้ำๆ และต่อเนื่อง เช่น การขโมย โกหก ความรุนแรงทางร่างกายที่อาจนำไปสู่การทำลาย และการละเมิดกฎโดยประมาท ซึ่งเป็นการละเมิดสิทธิขั้นพื้นฐานของผู้อื่นหรือบรรทัดฐานที่เหมาะสมตามวัย พฤติกรรมเหล่านี้มักถูกเรียกว่า "พฤติกรรมต่อต้านสังคม" และมักถูกมองว่าเป็นสัญญาณล่วงหน้าของ โรคบุคลิกภาพต่อต้านสังคม อย่างไรก็ตาม การวินิจฉัยโรคบุคลิกภาพต่อต้านสังคมต้องรอจนกว่าบุคคลนั้นจะมีอายุ 18 ปีขึ้นไป โรคนี้อาจเกิดจากการถูกปฏิเสธและการถูกละเลยจากพ่อแม่ และสามารถรักษาได้ด้วยการบำบัดครอบครัว ปรับเปลี่ยนพฤติกรรม และการใช้ยา โรคความผิดปกติทางพฤติกรรมคาดว่าจะส่งผลกระทบต่อประชากรประมาณ 51.1 ล้านคนทั่วโลกในปี 2013
# การทุ่มตลาด
การทุ่มตลาด  ในทางเศรษฐศาสตร์ คือการกำหนดราคาเพื่อขจัดคู่แข่งขันรูปแบบหนึ่ง โดยเฉพาะอย่างยิ่งในบริบทการค้าระหว่างประเทศ การทุ่มตลาดเกิดขึ้นเมื่อผู้ผลิตส่งผลิตภัณฑ์ออกไปยังอีกประเทศหนึ่งที่ราคาต่ำกว่าราคาที่ตั้งในตลาดในประเทศ หรือในปริมาณที่ไม่สามารถอธิบายได้ในการแข่งขันตลาดตามปกติ

นิยามทางเทคนิคมาตรฐานของการทุ่มตลาด คือ การที่กำหนดราคาสินค้าชนิดหนึ่งในตลาดต่างประเทศต่ำกว่าราคาสินค้าชนิดเดียวกันที่ตั้งในตลาดในประเทศเพื่อการบริโภคของผู้ส่งออก มักเรียกว่า ขายน้อยกว่า "มูลค่าปกติ" ในการค้าระดับเดียวกันในทางการค้าปกติ ภายใต้ความตกลงองค์การการค้าโลก การทุ่มตลาดถูกประณาม (แต่ไม่ถูกห้าม) หากกระทำหรือคุกคามจะก่อความเสียหายอย่างสำคัญต่ออุตสาหกรรมในประเทศในประเทศผู้นำเข้า

คำว่า การทุ่มตลาด มีความหมายโดยนัยเชิงลบ เพาะผู้สนับสนุนตลาดแข่งขันมองการทุ่มตลาดว่าเป็นลัทธิคุ้มครองรูปแบบหนึ่ง ยิ่งไปกว่านั้น ผู้สนับสนุนกรรมกรและผู้ใช้แรงงานเชื่อว่า การปกป้องธุรกิจจากพฤติกรรมการขจัดการแข่งขัน เช่น การทุ่มตลาด ช่วยบรรเทาผลร้ายแรงบางประการของพฤติการณ์เช่นนั้นระหว่างเศรษฐกิจที่ขั้นการพัฒนาต่าง ๆ กัน
# บาร์ตูลูเมว ดีอัช
บาร์ตูลูเมว ดีอัช (ประมาณ 1451 – 29 พฤษภาคม ค.ศ. 1500) ขุนนางแห่งราชสำนักโปรตุเกส เป็นนักสำรวจชาวโปรตุเกส เขาแล่นเรือไปถึงแหลมใต้สุดของแอฟริกาในปี ค.ศ. 1488 เป็นชาวยุโรปคนแรกที่ทราบว่าทำสำเร็จ แล้วได้ตั้งชื่อว่า "แหลมพายุ"

บาร์ตูลูเมว ดีอัชเป็นอัศวินแห่งราชสำนัก และต้นหนเรือรบเซากริชตอเวา (นักบุญคริสโตเฟอร์) พระเจ้าจอห์นที่ 2 แห่งโปรตุเกสทรงแต่งตั้งให้เขานำคณะสำรวจแล่นรอบใต้สุดของทวีปแอฟริกาด้วยหวังจะพบเส้นทางการค้าสู่อินเดีย เมื่อวันที่ 10 ตุลาคม ค.ศ. 1487 เมื่อวันที่ 3 กุมภาพันธ์ ค.ศ. 1488 เขาแล่นเรืออ้อมแหลมกู๊ดโฮป และแล่นเรือต่อไปทางตะวันออก และเข้าเขตน่านน้ำที่ปัจจุบันคืออ่าวมอสเซล
# ผางกงโฉ
ทะเลสาบผางกงโฉ (Pangong Tso) เป็นทะเลสาบปิดในเทือกเขาหิมาลัย อยู่สูงจากระดับน้ำทะเลปานกลาง 4,350 ม. (14,270 ฟุต) มีความยาว 134 กม. (83 ไมล์) ในแนวยาวข้ามเขตแดนระหว่างประเทศอินเดียและเขตการปกครองตนเองทิเบต มีความกว้างแคบสุด 5 กม. (3.1 ไมล์) มีพื้นที่รวม 604 ตร.กม.
# เอ็นเอ๊กซ์ที แชมเปียนชิพ
เอ็นเอ๊กซ์ที แชมเปียนชิพ (NXT Championship) เป็นตำแหน่งแชมป์หลักของNXT สมาคมย่อยของWWE ก่อตั้งขึ้นเมื่อ 1 กรกฎาคม ค.ศ. 2012 แทนตำแหน่งแชมป์เอฟซีดับเบิลยู ฟลอริดา เฮฟวี่เวท แชมเปี้ยนชิพที่ยุบไป

ประวัติการครองแชมป์ NXT
ทัวร์นาเม้นท์เพื่อหาแชมป์ NXT คนแรก

รายนามการครองแชมป์ NXT

สถิติในการครองแชมป์เอ็นเอ๊กซ์ที
As of  , .
+เป็นแชมป์คนปัจจุบัน

ลำดับรายชื่อนักมวยปล้ำสมัยที่ครองระยะเวลาวันที่ครองระยะเวลาวันที่ครองบันทึกโดย WWE1   2  5042 1 396  4033  287  2864  280  2605  238  2376  203  2027  168  1538  2 1479 1  143  14210  140  13911Samoa Joe  2  135  13412 1 133 13  102  10814 9115 6216 5717  52  4418 Karrion Kross †  2  +  +

ดูเพิ่ม
ดับเบิลยูดับเบิลยูอีเอ็นเอ็กซ์ที
เอ็นเอ๊กซ์ที เรสต์ลิง
# รัฐริโอเนโกร
ริโอเนโกร  เป็นรัฐในประเทศอาร์เจนตินา ทางตอนเหนือสุดของภูมิภาคปาตาโกเนีย มีรัฐเพื่อนบ้าน เริ่มจากทิศเหนือหมุนตามเข็มนาฬิกา ได้แก่ รัฐชูบุต รัฐเนวเกน รัฐเมนโดซา รัฐลาปัมปา และรัฐบัวโนสไอเรส ติดกับมหาสมุทรแอตแลนติกทางทิศตะวันออก มีเมืองหลวงคือเมืองบิเอดมา 

ริโอเนโกร
# ปาตาโกเนีย
ปาตาโกเนีย (Patagonia) เป็นภูมิภาคที่ตั้งอยู่ปลายใต้สุดของทวีปอเมริกาใต้ ครอบคลุมพื้นที่ในประเทศอาร์เจนตินาและชิลี ประกอบด้วยบริเวณทางใต้ของเทือกเขาแอนดีส ไปถึงทางตะวันตกเฉียงใต้ จนถึงมหาสมุทรแปซิฟิก และส่วนตะวันออกของเทือกเขา ไปถึงหุบเขาตามแม่น้ำโคโลราโด ไปทางใต้จนถึงเมืองการ์เมนเดปาตาโกเนส บริเวณมหาสมุทรแอตแลนติก ส่วนทางตะวันตกรวมถึงเมืองบัลดีเบียไปจนถึงกลุ่มเกาะเตียร์ราเดลฟวยโก

คำว่า ปาตาโกเนีย มาจากคำว่า ปาตากอน (patagón)Antonio Pigafetta, Relazione del primo viaggio intorno al mondo, 1524: "Il capitano generale nominò questi popoli Patagoni." The original word would probably be in Magellan's native Portuguese (patagão) or the Spanish of his men (patagón). It has been interpreted later as "big foot" but the etymology refers to a literary character in a Spanish novel of the early 16th century (see text). ใช้โดยเฟอร์ดินานด์ มาเจลลัน ในปี ค.ศ. 1520 เพื่ออธิบายถึงคนพื้นเมือง ในความหมายของคณะเดินทาง ที่มีลักษณะตัวใหญ่ เชื่อว่า ชาวปาตากอน หรือ เตอวยล์เช มีความสูงเฉลี่ย 180 ซม. (~5′11″) เมื่อเทียบกับชาวยุโรปขณะนั้นที่มีความสูง 155 ซม. (~5′1″)

ในอาร์เจนตินา ครอบคลุมพื้นที่ในจังหวัดเนวเกน จังหวัดรีโอเนโกร จังหวัดชูบุต จังหวัดซานตากรุซ รวมถึงกลุ่มเกาะเตียร์ราเดลฟวยโก และทางใต้สุดของจังหวัดบัวโนสไอเรส (ปาตาโกเนส) นอกจากนั้นยังรวมถึงจังหวัดลาปัมปา

ในชิลี ครอบคลุมบริเวณ บัลดีเบีย ยันกีอวย แคว้นไอย์เซน และแคว้นมากายาเนสและลาอันตาร์ตีกาชีเลนา รวมถึงฝั่งตะวันตกของเตียร์ราเดลฟวยโก และแหลมฮอร์น และจังหวัดปาเลนา ในแคว้นโลสลาโกส
# เคอเซิลออร์ดา
เคอเซิลออร์ดา (/ ,) ในอดีตมีชื่อว่า คซิล-ออร์ดา , อัค-เมเชต , เปรอฟสค์  และ ฟอร์ต-เปรอฟสกีย์  เป็นเมืองในประเทศคาซัคสถานและเมืองหลักของแคว้นเคอเซิลออร์ดา มีประชากร 242,462 คน (สำมะโน ค.ศ. 2020) ตั้งอยู่บนฝั่งแม่น้ำซีร์ดายา ทางตอนกลางค่อนไปทางใต้ของประเทศ ประชากรในเมืองรวมกับในหมู่บ้านใกล้เคียงมีจำนวน 312,861 คน (สำมะโน ค.ศ. 2020)

ภูมิอากาศ
เคอเซิลออร์ดามีภูมิอากาศทะเลทรายแบบเย็น (การแบ่งเขตภูมิอากาศแบบเคิพเพิน BWk) ตลอดทั้งปีมีหยาดน้ำฟ้าในบริเวณนี้ต่ำ โดยเฉพาะในช่วงฤดูร้อน ในฤดูหนาวมีหิมะแต่ค่อนข้างน้อย อุณหภูมิต่ำสุดเท่าที่บันทึกอยู่ที่  ในเดือนกุมภาพันธ์ ค.ศ. 1969 และอุณหภูมิสูงสุดอยู่ที่  บันทึกในวันที่ 7 กรกฎาคม ค.ศ. 1975 ต่อมาอุณหภูมิสูงสุดทำสถิติใหม่ที่  ซึ่งบันทึกได้ในวันที่ 7 กรกฎาคม ค.ศ. 2021

เมืองพี่น้อง
เคอเซิลออร์ดาเป็นเมืองพี่น้องกับเมืองดังนี้:
 อาร์แวดา สหรัฐ
 โบลู ประเทศตุรกี
 บูร์ซา ประเทศตุรกี
# ตัวชี้วัดของไมเออร์ส-บริกส์
การประเมินดัชนีวัดรูปแบบบุคลิกภาพโดยมายเออร์สและบริกส์  เป็นแบบประเมินทางจิตวิทยาที่ออกแบบมาเพื่อวัดความพึงใจ (preference) ว่าบุคคลรับรู้ข้อมูลและตัดสินใจอย่างไร ความพึงใจเหล่านี้ได้จากทฤษฎีรูปแบบบุคลิกภาพที่เสนอโดยคาร์ล กุสทัฟ ยุง และตีพิมพ์ครั้งแรกในหนังสือ ประเภททางจิตวิทยา (Psychological Types) ของเขาในปี 1921 ยุงตั้งทฤษฎีว่า มีการทำหน้าที่ทางจิตวิทยาหลักสี่อย่างที่เราได้รับประสบการณ์จากโลก ได้แก่ การสัมผัส การรู้เอง การรู้สึกและการคิดKaplan, R.M., & Saccuzzo, D.P. (2009). Psychological testing: Principle, applications, and issues. Belmont, CA: Wadsworth ซึ่งการทำหน้าที่หนึ่งในสี่อย่างนี้จะโดดเด่นเป็นส่วนใหญ่ 

ผู้พัฒนาการประเมินบุคลิกภาพดั้งเดิม คือ แคทเธอริน คุก บริกส์ และบุตรี อิซาเบล บริกส์ ไมเออร์ส ทั้งสองได้ศึกษางานของคาร์ล ยุงอย่างกว้างขวาง และหันความสนใจในพฤติกรรมของมนุษย์มาเป็นอุทิศให้แก่การเปลี่ยนทฤษฎีประเภททางจิตวิทยามาใช้ภาคปฏิบัติCenter for Applications of Psychological Type. (2012). The story of Isabel Briggs Myers. Retrieved from http://www.capt.org/mbti-assessment/isabel-myers.htm ทั้งสองเริ่มสร้างตัวชี้วัดระหว่างสงครามโลกครั้งที่สอง โดยเชื่อว่าความรู้ความโน้มเอียงทางบุคลิกภาพจะช่วยหญิงที่เข้าสู่กำลังแรงงานอุตสาหกรรมเป็นครั้งแรกระบุประเภทอาชีพยามสงครามที่จะ "สบายและมีประสิทธิภาพที่สุด"  แบบสอบถามเริ่มต้นได้เติบโตเป็นตัวชี้วัดของไมเออร์ส-บริกส์ ซึ่งตีพิมพ์ครั้งแรกในปี 1962 MBTI เน้นประชากรปกติและให้ความสำคัญต่อคุณค่าของความแตกต่างที่เกิดตามธรรมชาติ โรเบิร์ต แคปแลน และเดนนิส แซกคุสโซ เชื่อว่า "ข้อสันนิษฐานเบื้องหลังของ MBTI คือ เราต่างมีความโน้มเอียงเฉพาะในทางที่เราวิเคราะห์ประสบการณ์ของเรา และความโน้มเอียงเหล่านี้ที่เป็นฐานแห่งความสนใจ ความต้องการ ค่านิยมและแรงจูงใจของเรา"Kaplan, R.M., & Saccuzzo, D.P. (2009). Psychological testing: Principle, applications, and issues. Belmont, CA: Wadsworth
# กำเนิดชีวิตจากสิ่งไร้ชีวิต
กำเนิดชีวิตจากสิ่งไร้ชีวิต  เป็นสมมติฐานเกี่ยวกับกระบวนการทางธรรมชาติเกี่ยวกับการกำเนิดของสิ่งมีชีวิตจากสิ่งไม่มีชีวิตบนโลก เช่น ปลาเกิดจากดินโคลนในแม่น้ำลำคลอง โดยสมมติฐานนี้ตั้งแต่สมัยอริสโตเติลแนวความคิดเกี่ยวกับการเกิดสิ่งมีชีวิต  .คณะมนุษยศาสตร์และสังคมศาสตร์ มหาวิทยาลัยราชภัฏอุตรดิตถ์ ซึ่งฟรานเซสโก เรดิ และหลุยส์ ปาสเตอร์ ได้พิสูจน์ว่าสิ่งมีชีวิตไม่สามารถเกิดจากสิ่งไม่มีชีวิต สมมติฐานจึงไม่เป็นที่ยอมรับสรุปการกำเนิดสิ่งมีชีวิต  .ก้าวทุกวินาที กับ... สหวิชา.com

ประวัติ
250px|thumb|ภาพอธิบาลและจำลองการทดลองของสแตนลีย์ มิลเลอร์และ แฮโรลด์ ยูเรย์ หรือการทดลองมิลเลอร์-ยูเรย์ หรือ การทดลองมิลเลอร์ คือการสังเคราะห์โมเลกุลอินทรีย์ขนาดเล็กในส่วนผสมของก๊าซเดี่ยวซึ่งมีการไล่ระดับความร้อนโดยการให้ความร้อน (ขวา) และการทำให้เย็นลง (ซ้าย) ของส่วนผสมในเวลาเดียวกัน โดยมีการคายประจุไฟฟ้าออกมา
สมมติฐานกำเนิดชีวิตจากสิ่งไร้ชีวิตมีจุดเริ่มต้นจากสมมติฐานของนักปราชญ์หลายคน ได้แก่ ธาเลส, เซโนเฟน, อนาซากอรัส และอริสโตเติล ได้อธิบายไว้ว่าในทำนองเดียวกันว่า "ชีวิตเกิดจากสารอนินทรีย์"สิ่งมีชีวิตเกิดจากโคลนต  .ฟิสิกส์ราชมงคลสรุปชีวิตเกิดจากองค์ประกอบของธาตุดิน น้ำ ลม ไฟ  .ฟิสิกส์ราชมงคล โดยเฉพาะอริสโตเติลที่ได้สั่งสอนและตีพิมพ์ในหนังสือ "On the Original of  Animals"กว่าจะเป็นชีวิต .อุทยานวิทยาศาสตร์พระจอมเกล้า ณ หว้ากอ จังหวัดประจวบคีรีขันธ์ แต่สมมติฐานกลับถูกทิ้งไว้นาน จนในปี ค.ศ. 1955 บลูม ให้สมมติฐานกำเนิดชีวิตจากสิ่งไร้ชีวิตว่า "ชีวิตเริ่มแรกอาจเกิดขึ้นเองได้ แต่ปรากฏการณ์เช่นนี้จะเกิดขึ้นช่วงระยะสั้นมากเมื่อประมาณไม่น้อยกว่า 3 พันล้านปีมาแล้ว เนื่องจากในช่วงนั้นมีสภาวะที่อำนวยให้เกิดชีวิตจากสิ่งไม่มีชีวิตได้ เมือชีวิตเริ่มแรกเกิดขึ้นแล้วสภาพที่เหมาะสมที่จะอำนวยให้เกิดชีวิตนั้นเปลี่ยนไปไม่มีอีกต่อไป ชีวิตต่อ ๆ มาจึงเกิดมาจากวิวัฒนาการสืบทอดต่อกันมา ซึ่งไปสอดคล้องกับในปัจจุบันเป็นผลผลิตของชีวิตในอดีตโดยผ่านการคัดเลือกโดยธรรมชาติ" 
การทดลอง
ในช่วงคริสต์ศตวรรษที่ 20 เริ่มมีการทดลองสมมติฐานนี้โดย ในปี ค.ศ. 1953 สแตนลีย์ มิลเลอร์ ได้ทำการทดลองเพื่อพิสูจน์แนวคิดของเอ ไอ โอพารินซึ่งมีข้อเสนอว่า "สิ่งมีชีวิตไม่สามารถเกิดขึ้นได้เองในช่วงเวลาสั้นๆ เพียงขั้นตอนเดียว แต่ต้องใช้เวลานานมากโดยกระบวนการวิวัฒนาการทางเคมีอย่างช้า ๆ เป็นการสังเคราะห์สารอินทรีย์จากโมเลกุลง่าย ๆ เป็นโมเลกุลที่ซับซ้อน"กำเนิดของชีวิต  .โรงเรียนผักไหมวิทยานุกูล โดยมิลเลอร์นำขวดแก้วสองใบ ใบหนึ่งใส่น้ำเล็กน้อยเปรียบเสมือนมหาสมุทรในยุคดึกดำบรรพ์ อีกใบผสมแก๊สมีเทน แอมโมเนีย ไฮโดรเจนซัลไฟด์ จำลองบรรยากาศโลกยุคดึกดำบรรพ์ นำสายยางเชื่อมต่อทั้งสองขวด แล้วใช้ไฟฟ้าเร่งปฏิกิริยา สิ่งที่ได้คือสารอินทรีย์กำเนิดสิ่งมีชีวิต (Origin of life) .ในเว็บไซต์ Blog Gang ต่อมาในปี ค.ศ. 1957 ซิดนีย์ ดับเบิลยู ฟอกซ์ ทำการทดลองโดยเอากรดอมิโน (สารอินทรีย์) มาทำปฏิกิริยาเคมีรวมกัน ปรากฏว่า ได้สารตัวใหม่มีสภาพคล้ายโปรตีนในสัตว์ และในปี ค.ศ. 1961 เมลวิน คาลวิน ทำการทดลองคล้ายการทดลองของสแตนลีย์ มิลเลอร์ แต่ใช้รังสีแกมมาผ่านเข้าไปแทนกระแสไฟฟ้า ผลที่ได้เกิดสารประกอบทางเคมีหลายชนิดที่พบในสิ่งมีชีวิตปัจจุบันนอกจากนั้นยังได้สารประกอบที่ทำหน้าที่สะสมพลังงานในสิ่งมีชีวิตอีกด้วย คาลวินจึงสรุปความเห็นว่า "สารอินทรีย์และสิ่งมีชีวิต อาจเกิดจากสารอนินทรีย์ได้ ถ้ามีพลังงานและสิ่งแวดล้อมที่เหมาะสม"การทดลองสมมติฐานกำเนิดชีวิตจากสิ่งไร้ชีวิต  . ฟิสิกส์ราชมงคล
# การทดสอบรินเน
การทดสอบรินเนเป็นการตรวจการได้ยินอย่างง่ายวิธีหนึ่ง เพื่อเปรียบเทียบความสามารถในการได้ยินเสียงผ่านการอากาศเทียบกับการได้ยินเสียงผ่านกระดูกกกหู จึงสามารถคัดกรองผู้ที่มีภาวะสูญเสียการได้ยินจากการนำเสียงได้อย่างง่ายและรวดเร็ว

การทดสอบรินเนควรตรวจควบคู่กับการทดสอบเวเบอร์ด้วยเสมอ ซึ่งจะตรวจหาภาวะสูญเสียการได้ยินจากระบบประสาทได้

การทดสอบรินเนได้ชื่อตามแพทย์โรคหูชาวเยอรมัน Heinrich Adolf Rinne (1819-1868)F. H. A. Rinne. Beiträge zur Physiologie des menschlichen Ohres. Vierteljahrsschrift für die praktische Heilkunde, Prague, 1855, 45: 71-123.
อ้างอิง
# มามูดซู
มามูดซู  เป็นเมืองหลวงของมายอต ซึ่งเป็นดินแดนโพ้นทะเลของประเทศฝรั่งเศส มีพื้นที่ 41.94 ตารางกิโลเมตร มีประชากร 53,022 คน

แหล่งข้อมูลอื่น

Official website
# มาตา-อูตู
มาตา-อูตู  เป็นเมืองหลวงของวอลิสและฟูตูนาซึ่งเป็นอาณานิคมโพ้นทะเลของฝรั่งเศส เมืองนี้ตั้งอยู่ในเขตฮาเฮกบนเกาะวอลิส มีประชากร 1,191 คน (จากการสำมะโนประชากรปี ค.ศ. 2003)
# อนุวัฒน์ นิวาตวงศ์
อนุวัฒน์ นิวาตวงศ์ ชื่อเล่น ปู (เกิดเมื่อวันที่ 28 กรกฎาคม พ.ศ. 2509) เป็นนักแสดงชายชาวไทย มีผลงานละครมาแล้วต่าง ๆ หลายเรื่อง สมรสกับนักแสดงหญิง ขวัญฤดี กลมกล่อม มีบุตรสาว 1 คน ชื่อ นัดดาภรณ์ นิวาตวงศ์  เขามีพื้นฐานมาจากครอบครัวที่นับถือศาสนาคริสต์นิกายโรมันคาทอลิก แต่ส่วนตัวได้เปลี่ยนไปนับถือศาสนาพุทธ

 ผลงาน 
ละครโทรทัศน์
 ปี พ.ศ.  เรื่อง  ออกอากาศ  บทบาท  2538จุดนัดฝันช่อง 7 อัศ 2539ดารายัณช่อง 5 ภูริช (ภู) (ปัจจุบัน)
/ ภูวัน (อดีต 2540นางสาวไม่จำกัดนามสกุลวรพลเงามรณะฉายา 2541ความทรงจำใหม่ หัวใจเดิมนัย 254218 มงกุฎสะดุดรักสุจริต 2543พิษกุหลาบนนท์เมืองมายาอัศนีย์ 2544ตะวันตัดบูรพาทัศน์ดาวหลงฟ้า ภูผาสีเงินช่อง 7ราชิด 2545บ่วงบรรจถรณ์เขตต์มหัศจรรย์แห่งรักคนเริงเมืองช่อง 5(รับเชิญ) 2546กษัตริยาพระเจ้านันทบุเรงมหาราชกู้แผ่นดินพ่อไก่แจ้กับแม่ทูนหัวช่อง 9เชิดเสือช่อง 3พรหมพยัคฆ์  2547ไฟสีเงินช่อง 7สินธุมังกรเดียวดายช่อง 5อากุ่ยรักแล้ว รักเลยเจตน์ 2548เมื่อวันฟ้าเปลี่ยนสีช่างตี๋แก้วลืมคอนน้าเดี่ยว 2549สะดุดรักช่อง 3ศุภกิจ 2551ตราบสิ้นดินฟ้าช่อง 5ม.ร.ว.บันเทิง 2552สกุลการัตน์ กาญจนโรจน์อาทิตย์ชิงดวงโชติฮีโร่ 1000 รักฟาโรห์ / คงเดช 2553โรงแรมผีปั้นดอกรักริมทางอรรณพ พัฒนปรีดี (รับเชิญ)เหนือเมฆช่อง 3ไอศูรย์ พงษ์สุชาติ 2554ตะวันเดือดศักดารักไม่มีวันตายนายจิตต์ คนเถื่อนช่อง 5บาง บรเพ็ดโบ๊เบ๊ช่อง 7เถ้าแก่ฮิ้ม  2555เกมกำมะลอทรรศ นางสิงห์สะบัดช่อช่อง 5เสี่ยเล้ง เซน...สื่อรักสื่อวิญญาณ(รับเชิญ ตอน บาปตะกละ)กี่เพ้าช่อง 3หวางจิ้นเจิน (จิ้น)  2556มนต์จันทราดิตถ์คุณชายรณพีร์พ่อเลี้ยงอดุลย์ เจิมสิริ The Sixth Sense สื่อรักสัมผัสหัวใจ ซีซั่น 2ดร.แผนยุทธ ณ เวียงทัพอันโกะ กลรักสตรอว์เบอร์รี่เหนือเทพ (รับเชิญ)ปีกมารช่อง 5พัลลพ (รับเชิญ)ภาพอาถรรพณ์หลวงปั้น (รับเชิญ) 2557เล่ห์นางฟ้าธนา แสงดาวกลางใจช่อง 3พ่อเลี้ยงทรงพล รอยรักหักเหลี่ยมตะวันฮิโระ ทาคาฮาชิ (รับเชิญ)รอยฝันตะวันเดือดฮิโระ ทาคาฮาชิ 2558เสือ (เลือดมังกร)เถ้าแก่บันลือ จิตรวรบรรจง สิงห์ (เลือดมังกร)เถ้าแก่บันลือ จิตรวรบรรจง (รับเชิญ)ดอกไม้ใต้เมฆนายพลภูผา (รับเชิญ)สิงห์รถบรรทุกช่อง 7เจ้าพ่อพรหมบุญ สุดแต่ใจจะไขว่คว้าช่อง 8พล ประกอบผล เวลาในขวดแก้วช่องทรูโฟร์ยูกฤษ (รับเชิญ) 2559ตี๋ใหญ่ดับดาวโจรช่องโมโน 29อัศวิน เสน่ห์ร้ายอุบายรักช่องพีพีทีวีทรงเกียรติ ศิรินทร์นการ 2560หงส์เหนือมังกรช่อง 7เต็งล้ออาคมช่อง 3รัฐมนตรี ธีรณัฐ อัครเดชาโภคิน ระเริงไฟดิลก เมธาสิทธิ์  2561คมแฝกสน ราชสีห์ (รับเชิญ) 2562Voice สัมผัสเสียงมรณะช่องทรูโฟร์ยูเสี่ยธนาเทพ สัญญาแค้นแสนรักช่องวัน 31นายวงศ์ สารวัตรใหญ่ช่อง 7ดร.อภิมุข กาญจนอัศดรกุล (เสี่ยน้อย)  2563สิงห์สั่งป่าพ่อเลี้ยงอนันต์ อัมรินทร์  2564เกมล่าทรชนช่อง 3สัณชัย 2568ฟ้าพยับช่อง 7พ่อของธงฉาน (รับเชิญ)

 ซิทคอม 
 2555 - 2557 ลูกพี่ลูกน้อง ช่อง โมเดิร์นไนน์ทีวี รับบท หมอตั้ม นพ.ธวัช อังกิตานนท์ คู่กับ กมลชนก โกมลฐิติ
2554 ผู้กองเจ้าเสน่ห์ ช่อง 3 (รับเชิญ)

 ภาพยนตร์ 
 ซีอุย (2547)
 เชือดก่อนชิม (2552)
 สีเรียงเซียนโต๊ด (2557)

 มิวสิกวีดีโอ 
 อย่าทำอย่างนี้อีกเลย ของ ศรัณย่า ส่งเสริมสวัสดิ์
 สาวคาราโอเกะ ของ ดอกไม้ป่า
# ฮาร์ดแวร์คอมพิวเตอร์
ส่วนอุปกรณ์, คอมพิวเตอร์ฮาร์ดแวร์ หรือ ฮาร์ดแวร์คอมพิวเตอร์  หรือเรียกย่อว่า ฮาร์ดแวร์  เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์

ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน

ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล

ประวัติ
อุปกรณ์คอมพิวเตอร์ยุคแรก ๆ ที่มีความซับซ้อนมากกว่าลูกคิดโบราณ มีมาตั้งแต่ศตวรรษที่สิบเจ็ด นักคณิตศาสตร์ชาวฝรั่งเศส แบลซ ปัสกาล ได้ออกแบบอุปกรณ์ที่ใช้เฟืองซึ่งสามารถบวกและลบได้ โดยขายได้ประมาณ 50 รุ่น Stepped reckoner ถูกประดิษฐ์ขึ้นโดย Gottfried Leibniz ในปี 1676 ซึ่งสามารถหารและคูณได้เช่นกัน เนื่องจากข้อจำกัดของการประดิษฐ์ร่วมสมัยและข้อบกพร่องในการออกแบบ reckoner ของ Leibniz จึงไม่ค่อยใช้งานได้จริง แต่อุปกรณ์ที่คล้ายคลึงกัน (Leibniz wheel) ยังคงใช้งานต่อไปจนถึงทศวรรษ 1970 ในศตวรรษที่ 19 ชาวอังกฤษ ชาลส์ แบบบิจ ได้ประดิษฐ์เครื่องจักรที่แตกต่างกัน ซึ่งเป็นอุปกรณ์เชิงกลในการคำนวณพหุนามสำหรับวัตถุประสงค์ทางดาราศาสตร์ แบบบิจ ยังออกแบบคอมพิวเตอร์เอนกประสงค์ที่ไม่เคยสร้างขึ้น การออกแบบส่วนใหญ่ถูกรวมเข้ากับคอมพิวเตอร์รุ่นแรก ๆ บัตรเจาะรูสำหรับอินพุตและเอาต์พุต หน่วยความจำ หน่วยคำนวณที่คล้ายคลึงกับหน่วยประมวลผลกลาง และแม้แต่ภาษาโปรแกรมดั้งเดิมที่คล้ายกับภาษาแอสเซมบลี
# สกริลเลกซ์
ซอนนี จอห์น มัวร์  หรือเป็นที่รู้จักกันดีในชื่อ สกริลเลกซ์ (Skrillex) เป็นนักดนตรีอิเล็กทรอนิกส์และนักร้องนักแต่งเพลงชาวอเมริกัน เติบโตในตะวันออกเฉียงเหนือของลอสแอนเจลิส และ ทางเหนือของแคลิฟอร์เนีย มัวร์ได้เข้าร่วมวง โพสต์-ฮาร์ดคอร์อเมริกัน From First to Last เป็นนักร้องนำในปี 2004 และบันทึกเสียงไว้สองอัลบั้ม กับวง (Dear Diary, My Teen Angst Has a Body Count ในปี 2004, และ Heroine ในปี 2006) ก่อนร่ำลาจากวงไปเป็นอาชีพศิลปินเดี่ยวในปี 2007 เขาเริ่มออกทัวร์เป็นศิลปินเดี่ยวครั้งแรกของเขา ในปลายปี 2007 หลังจาก มัวร์ได้เข้าร่วมในทัวร์คอนเสิร์ต Alternative Press Tour เพื่อสนับสนุนวงดนตรีอื่นเช่น All Time Low และ The Rocket Summer และรวมทั้งการปรากฏตัวของเขาในปกแมกกาซีนของ Alternative Press'

หลังจากที่ปล่อย อีพี Gypsyhook ในปี 2009 มัวร์ได้วางแผ่นจะบันทึกสตูดิโออัลบั้มแรกของเขาในชื่อ Bells กับโปรดิวเซอร์ โนอาห์ เซน อย่างไรก็ตาม เขาหยุดการผลิตอัลบั้มและเริ่มปฏิบัติในภายใต้ชื่อ Skrillex  หลังจากที่ปล่อยอีพี My Name is Skrillex สำหรับการดาวน์โหลดฟรี ในเพจมายสเปซอย่างเป็นทางการของเขา เขาได้จำหน่ายอีพี Scary Monsters and Nice Sprites ในปลายปี 2010 และ More Monsters and Sprites ในกลางปี 2011 ทั้งสองอีพีได้กลายเป็นความสำเร็จในเชิงพาณิชย์ในระดับพอควร เมื่อ 30 พฤศจิกายน 30 ปี 2011 เขาได้รับการเสนอชื่อเข้าชิงทั้งหมดห้ารางวัลแกรมมี ในรางวัลแกรมมี ครั้งที่ 54 รวมทั้งศิลปินหน้าใหม่ยอดเยี่ยม และ ได้สาม: อัลบั้มแดนซ์/อิเล็กทรอนิกายอดเยี่ยม (Best Dance/Electronica Album) บันทึกเสียงเพลงแดนซ์ยอดเยี่ยม (Best Dance Recording) และ บันทึกการริมิกซ์ยอดเยี่ยมที่ไม่ใช่คลาสสิก (Best Remixed Recording, Non-Classical) เมื่อ 5 ธันวาคม ปี 2011 BBC ได้ประกาศว่าเขาได้รับการเสนอชื่อเข้าชิงจากการได้รับคะแนนเสียงของ ซาวด์ออฟ 2012 (Sound of 2012) เมื่อ 12 ธันวาคม 2011 เขายังมีชื่อใน ศิลปินอิเล็กทรอนิกส์แดนซ์แห่งปี (Electronic Dance Music Artist of the Year) ของ MTV
# แลนซ์ เคด และเทรเวอร์ เมอร์ด็อก
แลนซ์ เคด และเทรเวอร์ เมอร์ด็อก  เป็นแทคทีมมวยปล้ำอาชีพ ทั้งคู่เซ็นสัญญาให้กับในสมาคม เวิลด์เรสต์ลิงเอ็นเตอร์เทนเมนต์ (WWE) ที่ประกอบด้วยสองสมาชิก แลนซ์ เคด และ เทรเวอร์ เมอร์ด็อก ในปี 2005 พวกเขาสามารถเอาชนะThe Hurricane and Rosey เป็นแชมป์โลกแทคทีมสมัยแรก ในปี 2007 ก็สามารถเอาชนะฮาร์ดี บอยซ์เป็นแชมป์โลกแทคทีมสมัยที่สองและชนะพอล ลอนดอน และไบรอัน เคนดิกเป็นสมัยที่สาม ปัจจุบันได้ลาออกจาก WWE เป็นที่เรียบร้อยแล้ว

 เกี่ยวกับมวยปล้ำ 
 ผลงานทั้งหมด 
 World Wrestling Entertainment
 World Tag Team Championship (3 สมัย) – คู่กับ เทรเวอร์ เมอร์ด็อก
# เมซีเย 106
เมซีเย 106 (รู้จักกันดีในชื่อ NGC 4258) เป็นดาราจักรชนิดก้นหอย ในกลุ่มดาวสุนัขล่าเนื้อ ค้นพบ โดย Pierre Méchain ในปี ค.ศ. 1781 อยู่ห่างประมาณ 22-25 ล้านปีแสงออกไปจากโลก และยังเป็นดาราจักรชนิดเซย์เฟิร์ตที่ 2 ซึ่งหมายความว่าเนื่องจากรังสีเอกซ์และรังสีที่ผิดปกติเส้นที่ตรวจพบ ได้เป็นที่น่าสงสัยว่าเป็นส่วนหนึ่งของดาราจักรตกหลุมเข้าไปในหลุมดำมวลยวดยิ่งในใจกลาง NGC 4217 เป็นกาแลคซีคู่หูที่เป็นไปได้ของเมซีเย 106
# นิรโทษกรรม (กฎหมายอาญา)
นิรโทษกรรม  ในกฎหมายอาญา หมายถึง "การลบล้างการกระทำความผิดอาญาที่บุคคลได้กระทำมาแล้ว โดยมีกฎหมายที่ออกภายหลังการกระทำผิดกำหนดให้การกระทำนั้นไม่เป็นความผิด และให้ผู้ที่ได้กระทำการนั้นพ้นจากการเป็นผู้กระทำความผิด"ราชบัณฑิตยสถาน พ.ศ. 2542 นิรโทษกรรมเป็นยิ่งกว่าการอภัยโทษ เพราะกฎหมายถือว่าผู้นั้นไม่เคยกระทำผิดมาก่อน 

ทางการอาจประกาศนิรโทษกรรมให้เมื่อตัดสินใจว่า การนำพลเมืองมาอยู่ใต้กฎหมายสำคัญกว่าลงโทษจากการละเมิดในอดีต นิรโทษกรรมหลังสงครามช่วยยุติความขัดแย้ง ขณะที่กฎหมายต่อต้านกบฏ การปลุกปั่นให้ขัดขืนอำนาจปกครอง ฯลฯ ยังคงไว้เพื่อขัดขวางผู้ทรยศในอนาคตระหว่างความขัดแย้งในอนาคต แต่นิรโทษกรรมสร้างสำนึกให้อภัยผู้ละเมิดในอดีต หลังข้าศึกไม่หลงเหลือแล้วซึ่งได้ดึงดูดการสนับสนุนของพวกเขา แต่อีกจำนวนมากยังหลบหนีจากทางการ ข้อดีของการใช้นิรโทษกรรมยังอาจรวมการหลีกเลี่ยงการฟ้องคดีอาญาราคาแพง โดยเฉพาะอย่างยิ่งเมื่อมีผู้ละเมิดจำนวนมากเข้ามาเกี่ยวข้อง กระตุ้นให้ผู้ที่หลบหนีทางการกลับมาปรากฏตัว และกระตุ้นการปรองดองระหว่างผู้ละเมิดกับสังคม
# คะแนนแอพการ์
คะแนนแอพการ์  ถูกคิดขึ้นเมื่อ 1952 โดย พญ. เวอร์จิเนีย แอพการ์ เพื่อใช้เป็นเครื่องมือที่ใช้เปรียบเทียบซ้ำได้ในการประเมินสุขภาพของทารกแรกเกิดโดยทำได้อย่างรวดเร็วและทันที โดยแอพการ์เป็นวิสัญญีแพทย์ คิดระบบให้คะแนนนี้ขึ้นมาเพื่อประเมินผลของการใช้ยาระงับความรู้สึกทางสูติศาสตร์ที่มีต่อทารก

คะแนนแอพการ์ได้จากการประเมินลักษณะของทารกแรกเกิดจำนวน 5 ด้าน แต่ละด้านมีคะแนนตั้งแต่ 0-2 ดังนั้นคะแนนแอพการ์จึงมีตั้งแต่ต่ำสุด 0 ถึงสูงสุด 10

เกณฑ์การคิดคะแนน
Score of 0Score of 1Score of 2Component of Acronym Skin color/Complexionblue or pale all overblue at extremitiesbody pink(acrocyanosis)no cyanosisbody and extremities pinkAppearance Pulse rateAbsent<100≥100Pulse Reflex irritabilityno response to stimulationgrimace/feeble cry when stimulatedcry or pull away when stimulatedGrimace Muscle tonenonesome flexion flexed arms and legs that resist extensionActivity Breathingabsentweak, irregular, gaspingstrong, lusty cryRespiration+ The five criteria of the Apgar score:
อ้างอิง
# พอล ลอนดอน และไบรอัน เคนดิก
พอล ลอนดอนและไบรอัน เคนดริก (Paul London and Brian Kendrick) เป็นทีมนักมวยปล้ำสังกัดWWE ในปี 2006 พวกเขาก็ได้เป็นเป็นคู่แค้นกับทีม MNM ก่อนที่จะเน้นการปล้ำเดี่ยวในอาชีพของพวกเขาอีกครั้ง ในปี 2007 เคนดริกหักหลังลอนดอน และแตกทีมกัน

 แชมป์และรางวัล 
Insane Championship Wrestling
ICW Tag Team Championship (1 time)Pro Wrestling IllustratedTag Team of the Year (2007)World Wrestling Entertainment
World Tag Team Championship (1 time)
WWE Tag Team Championship (1 time)
# ไพโรจน์ โล่ห์สุนทร
ไพโรจน์ โล่ห์สุนทร (เกิด 21 ธันวาคม พ.ศ. 2479) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตรัฐมนตรีช่วยว่าการกระทรวงมหาดไทย ในรัฐบาล พลเอกชวลิต ยงใจยุทธ และในรัฐบาลชวน หลีกภัย และอดีตสมาชิกสภาผู้แทนราษฎรจังหวัดลำปาง 8 สมัย

 ประวัติ 
ไพโรจน์ โล่สุนทร เกิดมื่อวันที่ 21 ธันวาคม พ.ศ. 2479 เป็นบุตรของนายชัย กับนางทองหยิบ โล่ห์สุนทรประวัติผู้สมัคร สส. สำเร็จการศึกษา รัฐศาสตรบัณฑิต จากมหาวิทยาลัยรามคำแหงทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548 สมรสกับนางรำไพ มีบุตร 5 คน คือ นางสาวตวงรัตน์ โล่ห์สุนทร นางสาวศรินทร โล่ห์สุนทร นายกิตติกร โล่ห์สุนทร นางสาวณฐาพร โล่ห์สุนทร และนายธนาธร โล่ห์สุนทร ซึ่งในจำนวนนี้มีบุตรถึง 3 คน เคยได้รับเลือกตั้งเป็นสมาชิกสภาผู้แทนราษฎร

 ตำแหน่งทางการเมือง 
นายไพโรจน์ โล่ห์สุนทร ได้รับเลือกตั้งเป็นสมาชิกสภาผู้แทนราษฎรจังหวัดลำปาง ครั้งแรกในการเลือกตั้ง พ.ศ. 2531 สังกัดพรรคเอกภาพ ต่อมาเปลี่ยนชื่อพรรคเป็นพรรคสามัคคีธรรม นำโดยนายณรงค์ วงศ์วรรณ หัวหน้าพรรค กระทั่งในการเลือกตั้งเดือนกันยายน พ.ศ. 2535 จึงย้ายมาสังกัดพรรคชาติพัฒนา และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายชวน หลีกภัย ในปี พ.ศ. 2537 และในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ในปี พ.ศ. 2539 จากนั้นได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัยอีกครั้ง ในปี พ.ศ. 2541

ในปี พ.ศ. 2544 ได้เข้าร่วมกับพรรคไทยรักไทย และได้รับเลือกตั้งอีกสมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค

ในปี พ.ศ. 2562 ได้รับเลือกตั้ง เป็น ส.ส. สมัยที่ 8 ในสังกัดพรรคเพื่อไทย และเป็น ส.ส. เขตที่อายุมากที่สุดที่ได้รับเลือกตั้ง คือ 82 ปีเลือกตั้ง 62 | เปรียบเทียบอายุผู้สมัคร ส.ส. แบบแบ่งเขตเลือกตั้งและแบบบัญชีรายชื่อ พรรคไหนอายุมาก/อายุน้อย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘